Belgrádban kezdte tanulmányait, ahol az egyetlen nő volt, aki építészetet tanult, majd miután Szarajevóban is létesült építészet szak, itt szerzett oklevelet 1964-ben. Az első munkahelyei a szarajevói Prosperitet tervezőiroda volt. Ezt követően több éven át Dániában dolgozott, ahol belsőépítészetre szakosodott. Visszatérve Szarajevóba, faliszőnyegeket kezdett készíteni, emellett folytatta belsőépítészi tevékenységét. 1992. augusztusban a polgárháború során hunyt el, amikor a piacról hazafelé tartva eltalálta egy gránát.